google/wiki40b huggingface dataset:
जावा मोटरसाइकिल

मोटरसाइकिल रैली में प्रतिभागिता

भारत में इसकी निर्माता कम्पनी ने शोलावरम में एक रेसिंग टीम भी बनायी हुई थी जो इस मोटरसाइकिल को नेशनल मोटरसाइकिल रैली चैम्पियनशिप में भेजा करती थी। सबसे उल्लेखनीय बात यह है कि कई वर्षों तक लगातार सभी मुकाबलों में जावा मोटरसाइकिल ही जीतती रही। "जावा को केवल जावा ही हरा सकती है, कोई दूसरी मोटरसाइकिल नहीं" यह जुमला उन दिनों एक मुहावरा बन गया था।

फैक्ट्री बन्द होने का कारण

1996 में जब आइडियल जावा (इण्डिया) लिमिटेड कम्पनी भारत में बन्द हुई उस समय वहाँ 175 सीसी, मोनार्क, डीलक्स, रोडकिंग और क्लासिक II जैसे कई मॉडलों का उत्पादन जारी था। इतनी आकर्षक मोटरसाइकिल बनाने वाली कम्पनी के बन्द हो जाने का कारण भारत में प्रदूषण मानकों पर कठोर नियन्त्रण व उत्पादन फैक्ट्री में लेबर प्रॉब्लेम का होना बताया जाता है। जबकि वस्तुस्थिति यह है कि भारतीय बाजार में ग्लोबलाइजेशन के चलते विश्व व्यापार संगठन के कठोर मापदण्डों के कारण ऐसा हुआ।

भारत में आने से पूर्व

भारत में जावा मोटरसाइकिल बनाने का लाइसेंस देने से पूर्व सन् 1952 से 1958 तक जावा मोटर्स कम्पनी ने 500 सीसी OHC टाइप 15 मोटरसाइकिल भी बनायी थी। यह फोर स्ट्रोक मोटरसाइकिल थी परन्तु अत्यधिक मँहगी होने व अविश्वसनीय गुणवत्ता के कारण कामयाब नहीं हुई। इसकी असफलता से सीख लेकर बाद में जावा ने टू स्ट्रोक मॉडल में 250 सीसी की कई बाइक्स भारत में बनायीं। 3 लीटर पेट्रोल में 100 किलोमीटर की दूरी तय करने वाली जावा व येज़दी मोटरसाइकिलें अपने बेहतर मापदण्डों व आकर्षक मॉडलों के कारण कई दशकों तक न केवल देशी अपितु विदेशी बाजार में भी छायी रहीं।

यूरोप में आज भी लोकप्रिय

भारत में भले ही जावा मोटरसाइकिल का उत्पादन बन्द हो गया हो परन्तु यूनाइटेड किंगडम में आज भी इसका एक समुन्नत मॉडल जावा 350 सीसी टू स्ट्रोक क्लासिक व स्पोर्टस 2012 जैसे दो नामों से लॉन्च किया गया है। पूरी तरह से इलेक्ट्रॉनिक इग्नीशन, इलेक्ट्रिक स्टार्टर व ऑटोमैटिक पम्प ऑयल इंजेक्शन जैसी अत्यानुधिक सुविधाओं से युक्त जावा का यह मॉडल आयरलैण्ड द्वारा अपने यहाँ आयातित करके यूरोप के अधिकांश देशों में बेचा जाता है।

अन्तर्राष्ट्रीय जावा दिवस

इसकी निर्माता कम्पनी आइडियल जावा (इण्डिया) लिमिटेड द्वारा नेशनल नोटरसाइकिल रैली चैम्पियनशिप के लिये विशेष रूप से बनायी गयी फैक्ट्री-टीम के अलावा मैसूर में इसके शौकीनों ने जावा फ्राइण्ड्स क्लब भी बनाया हुआ है। इस क्लब के द्वारा प्रति वर्ष जुलाई के दूसरे रविवार को अन्तर्राष्ट्रीय जावा दिवस धूमधाम से मनाया जाता है जिसमे केवल जावा और येज़दी मोटरसाइकिलें ही शामिल की जाती हैं।

चित्र वीथी

आइडियल जावा की मैसूर स्थित भारतीय निर्माता कम्पनी द्वारा येज़दी के नाम से बनायी गयी मोटरसाइकिलों के चित्र:
मुक्तिधाम (नासिक)

मुक्तिधाम एक संगमरमर का मन्दिर है जिसमें विभिन्न हिन्दू देवताओं को पूजा जाता है यह महाराष्ट्र के नासिक ज़िले के नासिक रोड़ क्षेत्र में स्थित है।
यह एक प्रसिद्ध दर्शनीय स्थल है यहां पर अनेकों लोग आते रहते हैं। इस मन्दिर का निर्माण सन् १९७१ में किया था।
अमरकोश

अमरकोश संस्कृत के कोशों में अति लोकप्रिय और प्रसिद्ध है। इसे विश्व का पहला समान्तर कोश (थेसॉरस्) कहा जा सकता है। इसके रचनाकार अमरसिंह बताये जाते हैं जो चन्द्रगुप्त द्वितीय (चौथी शब्ताब्दी) के नवरत्नों में से एक थे। कुछ लोग अमरसिंह को विक्रमादित्य (सप्तम शताब्दी) का समकालीन बताते हैं।
इस कोश में प्राय: दस हजार नाम हैं, जहाँ मेदिनी में केवल साढ़े चार हजार और हलायुध में आठ हजार हैं। इसी कारण पंडितों ने इसका आदर किया और इसकी लोकप्रियता बढ़ती गई।
विट्ठल नागेश शिरोडकर

विट्ठल नागेश शिरोडकर (२७ अप्रैलए, १८९९ -- १९७१) भारत के विश्वप्रसिद्ध स्त्रीरोगविशेषज्ञ तथा शल्यचिकित्सक थे। उन्हें चिकित्सा विज्ञान के क्षेत्र में सन १९६० में पद्म भूषण से सम्मानित किया गया था।
विठ्ठल नागेश शिरोडकर का जन्म गोवा के शिरोडे गाव में हुआ था। उसके बाद वैद्यकीय क्षेत्र की ओर बढ़ने के बाद उन्होंने सन् १९२७ वर्ष में एम.डी. की पदवी हासिल करने के बाद सन् १९३१ वर्ष में इंग्लैन्ड जाकर शल्यक्रिया में एफ़. आर. सी. एस. की पदवी प्राप्त की। इसके बाद सन् १९५५ तक लगभग बीस वर्ष तक उन्होंने ग्रँट मेडिकल कॉलेज में प्राध्यापक के पद पर काम करते हुए विद्यादान का कार्य किया।
रवि किशन

सफर

जून 2008 में इन्हें और अजित कुमार सिंह को ईटीवी भोजपुरी सिनेमा सम्मान 2008 के कार्यक्रम में सबसे अधिक प्रसिद्ध अभिनेता का पुरस्कार मिला। यह बिग बॉस और एक से बढ़कर एक - जलवे सितारों के में भी आ चुके हैं।
आलमा माटर

आलमा माटर (लातिनी और अंग्रेज़ी: alma mater) प्राचीन रोम में देवी माँ के लिए प्रयोग होने वाला एक नाम था जिसका लातिनी भाषा में अर्थ 'पोषक (पोषण करने वाली) माता' है। रोमन संस्कृति में इसका प्रयोग विशेषकर सिरीस (Ceres) और सिबली (Cybele) नामक देवियों के लिए होता था और बाद में ईसाई धर्म में इसे मरियम (ईसा मसीह की माँ) के लिए इस्तेमाल किया जाने लगा। आधुनिक युग में इसका प्रयोग लोग उस विद्यालय, कॉलेज या विश्वविद्यालय के लिए करते हैं जहाँ वे पढ़े हों या उत्तीर्ण हुए हों। इस 'मातृसंस्था' रूप में 'आलमा माटर' बहुत से विद्यालय-गान और आदर्श वाक्यों में मिलता है और कभी-कभी ऐसे विद्यालय-गानों का शीर्षक भी होता है। कभी-कभी यह देवी की प्रतिमा के रूप में भी कॉलेजों में देखा जा सकता है।

सरस्वती से तुलना

कुछ समीक्षकों ने 'आलमा माटर' में 'विद्या की देवी' के निहित अर्थ की तुलना भारतीय संस्कृति में सरस्वती से की है। उदाहरण के लिए ब्रिटिश शिक्षक पैट्रिक गॅड्स (Patrick Geddes, १८५४-१९३२)​​ ने सरस्वती देवी को 'भूत और भविष्य के सभी सच्चे विश्वविद्यालयों की आलमा माटर' बुलाते हुए उनकी प्रतिमा इंदौर में बन रहे एक विश्वविद्यालय में स्थापित करने की मांग रखी थी।
मोरे भाषा

मोरे विश्व की एक प्रमुख भाषा है।
निकोलस प्रथम

निकोलस प्रथम (रूसी : Николай I Павлович, निकोलाई पावलोविश ; १७९६-१८५५) : सन १८२५ से १८५५ तक रूस का ज़ार (सम्राट) था।

परिचय

वह सम्राट पाल की आठवीं संतान तथा अलेक्सांदर प्रथम का छोटा भाई था। माता का नाम मारिय फीओडोरोवना (Maria Feodorovna) (राजकुमारी डोरोथिया, सोफिया बुरटनवर्ग) था। जारस्कोये सेलो (Tsarskoe-selo) (पुश्किन) में ६ जुलाई १७९९ को इसका जन्म जन्म हुआ। पाँच साल का था जब इसके पिता का देहांत हो गया। दो बड़े भाई होने से इसके राजा होने की संभवना नहीं थी, अत: इसको केवल सैनिक शिक्षा दी गई। राजा होने के योग्य शिक्षा इसको नहीं मिली। १८१४ में अपने बड़े भाई अलेक्जेंडर प्रथम के साथ पेरिस गया। १८१६ में यूरोपियन रूस की तीन मास यात्रा की। अक्टूबर १८१६ से मई १८१७ तक इंग्लैड में रहा। १८१७ में प्रशा के फ्रेडरिक विलियम तृतीय की पुत्री शारलोट (Charlotte) राजकुमारी लूईस (Louise) (सम्राज्ञी अलेकजेंड्रा फीयोडोसेवेना) से विवाह। इस विवाह से रूस और जर्मनी का संबंध बढ़ा।
कांस्टेंटाइन पावलोविश के राजसिंहासन त्याग के बाद २४ दि. १८२५ को राज्यकार्य सँभाला। इसके दो दिन बाद सेंट पीर्ट्सवर्ग (लेनिनग्राड) में विद्रोह हुआ। किंतु यह दबा दिया गया। मास्को में ३ सितंबर १८२६ को विधिवत् राज्याभिषेक हुआ। इसकी नीति दृढ़ एवं निरंकुश राजतंत्र की थी। आंतरिक शांति की रक्षा का भार इसने सेना की सौपा। अर्धदासता को दूर करने का कानून बनाया। रूस को लोकतंत्र की हवा तक स्पर्श न करे, इसका कड़ाई से प्रबंध किया। गुप्तचर पुलिस का आतंक बिठा दिया। शासन भ्रष्ट तथा असंगठित था और कर्मचारी अकुशल थे। विश्वविद्यालयों, कालेजों और छात्रों पर इसने कड़ी नजर रखी। नए विचार फैलने न पावें, इस और सतर्कता से ध्यान दिया।
इसका शरीर सुदृढ़ और प्रभावशाली था। इसकी कार्य करने शक्ति अपार थी। आठ, नौ घंटे प्रति दिन राजकाज देखता था। सब जगह से आई रिपोर्टों को स्वत: पढ़ता, क्या करना चाहिए इसका स्वत: निर्णय करता और दिन भर का काम हरेक विभाग को बताता। रूसी शासन को मंत्रालयों में इसने की विभक्त किया। इसके सामने सदा यही समस्या रही, सत्ता और अधिकार किसको दे? इसका किसी पर विश्वास नहीं था। अत: किसी को भी योग्य नहीं मानता था। इसी से शासन को अत्यधिक केंद्रिय किया। ऐतिहासिकों ने इसको बताया था कि रूस के लिए सर्वोत्तम शासनव्यवस्था निरंकुश एकाधिकारी राजतंत्र है। इसने फ्रेंच राज्यक्रांति से उत्पन्न विचार धारा का रूस में प्रवेश नहीं होने दिया।
इसकी परराष्ट्र नीति यह थी कि काला सागर को रूस की झील बनाया जाए, 'यूरोप के रोगी' तुर्की का अंत किया जाए और यूरोप की राजनीति में रूस की प्रधानता मानी जाए। तुर्कों के साथ इसने दो युद्ध किए। पहले का अंत (१८२८-२९) एड्रियानोपल की संधि से हुआ और ग्रीस की स्वाधीनता की नींव पड़ी। दूसरी लड़ाई क्रीमिया युद्ध (१८५३) के नाम से प्रसिद्ध है। तुर्की का साथ इंग्लैड और फ्रांस ने दिया। लड़ाई अभी चल रही थी, जब इसका १८५५ में देहांत हो गया। रूस का मनोरथ पूर्ण न हुआ, पर रूमानिया और सर्बिया की स्वाधीनता का उदय हुआ। तीन सम्राटों के संघ का एक सदस्य होने से इसने आस्ट्रिया की ओर से हंगरी में विद्रोह का दमन किया। १८३० में वारसा में पोलों ने विद्रोह किया था। परंतु इसका इसने कुचल दिया और ४३ हजार पोल परिवारों को काकेशिया में बसाया, जिससे पोल पूर्णत: रूसी हो जाएँ और पोलिश स्वाधीनता की भावना का अंत हो जाए।
दाउ

दाउ (अंग्रेज़ी: Dhow, अरबी: داو) हिन्द महासागर और लाल सागर क्षेत्र में एक प्रकार का पारम्परिक पालचलित जहाज़ होता है, जिसमें एक या अधिक पाल का प्रयोग करा जाता है। इतिहासकारों में इस बात को लेकर विवाद है कि इसका आविष्कार अरबों ने किया था या भारतीयों ने। यह नौकाएँ लम्बा व पतला आकार रखती हैं और इनका प्रयोग व्यापार के लिए करा जाता रहा है। इनमें फल, मीठा जल और अन्य भारी समान ले जाया जाता है। दाउओं पर अक्सर १२ से ३० लोगों तक का दस्ता काम करता है।
केस्ट्राप हवाई अड्डा

स्थिति

कोपेनहेग (डेनमार्क)
दुमकी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

दुमकी उपजिला बांग्लादेश के दक्षिणी भाग में, बरिशाल विभाग के पटुय़ाखाली जिले में स्थित है।
परपोड़ी

भूगोल

परपोड़ी नगर, बेमेतरा ज़िला मुख्यालय से दक्षिण दिशा में 52 किलोमीटर पर है। यह नगर भौगोलिक दृष्टीकोण से अक्षांश: 21°35'30" उत्तर और देशान्तर : 81°12'21" पूर्व पर स्थित हैं, 
सम्पूर्ण नगर का क्षेत्रफल 9.13 वर्ग किलोमीटर है यहां की अधिकांश भूमि लेटेराईट मिट्टी से युक्त समतलीय कठोर मैदान है, कुछ स्थानों पर दक्षिण दिशा की ओर काली मिट्टी देखने को मिलती हैं। सन 1999 में भारतीय केन्द्रीय खनिज उत्खनन विभाग के द्वारा चलाये जा रहे सर्वे में लगभग 50 वैज्ञानिको की टीम ने हजारों फीट भूमि का उत्खनन 
कर भिन्न भिन्न स्तर पर सर्वेक्षण के दौरान उपयुक्त मात्रा में लौह खनिज मिलने की संभावनाए जताई हैं। वर्तमान में उत्खनित स्थल पर पानी का एक अच्छा स्रोत प्राप्त हुआ हैं जिसका पुरे नगर में पेयजल आपूर्ति के साथ अन्य बहुउपयोग किया जा रहा हैं |
नगर के दक्षिण पश्चिम स्थित दर्री तालाब में वर्ष भर पानी रहता हैं, पूर्व की सीमाओ में संयुक्त केशरी-बंधवा तालाब व उत्तर में बावा तालाब तथा पश्चिम में रानी तालाब में जल स्रोत उपलब्ध हैं, पूर्व में विगत 20 वर्ष पहले छिन्दी-रवार (छिन्दी वृक्ष का झाड़ी समूह) पर्याप्त मात्रा में उपलब्ध थी जिससे छिन्द का इस वृक्ष से निकलने वाला हल्का मादक पेय ताड़ी का उत्पादन होता था। यहाँ अरहर, तुअर, विभिन्न प्रकार की सब्जी की पैदावारी अधिक होती हैं तथा विशेष रूप से तिल, जिमीकंद (रतालू) होने की सम्भावना अधिक हैं व धान, सोयाबीन पर्याप्त मात्रा में पैदा होता है। पूर्व की भूमि काली मिट्टी की है परंतु पश्चिम में लाल मिट्टी (मुरम) पाई जाती हैं।

परपोड़ी से अन्य मुख्य नगर व शहर की दूरी

रायपुर - 68 किलोमीटर 
दुर्ग -- 55 किलोमीटर 
बेमेतरा -- 46 किलोमीटर
भिलाई - 53 किलोमीटर
कबीरधाम (कवर्धा)--58 किलोमीटर
राजनांदगांव -- 68 किलोमीटर 
बिलासपुर -- 140 किलोमीटर
भोपाल -- 630 किलोमीटर
जबलपुर -- 302 किलोमीटर
नागपुर -- 281 किलोमीटर

ऐतिहासिक चित्रण

एक प्रचलित किवदंती के अनुसार इस प्राचीन नगर का नामकरण अंतिम ज़मींदार लाल राजेंद्र सिंह की बुआ परमेश्वरी देवी के नाम पर हुआ हैं।
राजनांदगांव गढ़ के अंतर्गत छत्तीसगढ़ में 33 जमीदारियो में से एक, ज़मींदारी केंद्र "राजा परपोड़ी " रहा हैं 
तत्कालीन प्रशासनिक व्यवस्थाओ के अनुसार यहाँ कभी कोर्ट - कचहरी से सम्बंधित आम फैसलों की सुनवाई की जाती थी, जहाँ आज भी उस प्राचीन रजवाड़े के क्षेत्र को 
कचहरी चौक कहते हैं।
सन् 1940 के दशक में निर्मित नगर के पश्चिम दिशा में भव्य राजमहल एवं राम जानकी मंदिर का वैभव सम्पूर्ण अंचल में अपने प्राकृतिक अवस्थितता के चलते लगभग 
20 किलोमीटर के गाँवों तक दिखाई देता हैं | इस नगर में आने वाला हर शख्स लालायित होकर रजवाड़े का अवश्य दर्शन करते हैं।
यहाँ की जनसंख्या 2011 की जनगणना के आधार पर लगभग 6000 है, व कुल मतदाता 2107 हैं। 
प्रति सप्ताह सोमवार व शुक्रवार को साप्ताहिक बाज़ार लगता हैं, जिसमे आसपास के ग्रामीण काफी संख्या में खरीददारी करने आते हैं।...
यहाँ हिन्दी और छत्तीसगढ़ी बोली जाती हैं। परपोड़ी नगर, साजा विधानसभा क्षेत्र के अंतर्गत है। 
क्षेत्र के विधायक रविन्द्र_चौबे कांग्रेस से हैं, नगर पंचायत के वर्तमान श्री दिलीप जैन हैं जो की भारतीय राष्ट्रिय कांग्रेस पार्टी से हैं।

आवश्यक कार्यालीन दूरभाष क्रमांक

कार्यालय नगर पंचायत - फोन -07821-292685 
डाकघर (पोस्ट -ऑफिस), फोन - 07821-234222/098939-60980
दुर्ग-राजनांदगांव ग्रामीण बैंक, फोन - 07821-292482
पुलिस थाना परपोड़ी, फोन - 09179277309
आई.टी.आई. परपोड़ी - 07821-292198
आपात स्थिति एम्बुलेंस - 108
संग्रामपीड २

कश्मीर के कार्कोट राजवंश का राजा।
हस्तिन्

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
एकदरबेला

जनसंख्या

नेपाल के २००१ का जनगणना अनुसार एकदरबेला का जनसंख्या ८३४१ है। इसमै पुरुष ५३% और महिला ४७% है।
अमर गोस्वामी

अमर गोस्वामी (28 नवम्बर, 1945 - 28 जून, 2012) हिन्दी के प्रसिद्ध साहित्यकार तथा उपन्यासकार थे। वे 'मनोरमा' और 'गंगा' जैसी देश की प्रतिष्ठित पत्रिकाओं से लंबे समय तक जुड़े रहे थे। अमर गोस्वामी साहत्यिक संस्था 'वैचारिकी' के संस्थापक थे। उन्होंने कई साहित्यिक पत्रिकाओं का संपादन भी किया।

परिचय

अमर गोस्वामी का जन्म 28 नवम्बर, 1945 को एक बांग्ला भाषी ब्राह्मण परिवार में मुल्तान (विभाजित भारत) में हुआ था। जब अमर गोस्वामी मात्र दो वर्ष के थे, तभी उनका परिवार देश के बंटवारे के दौरान मुल्तान से उत्तर प्रदेश के मिर्जापुर नगर में आकर बस गया था। अमर गोस्वामी ने इलाहाबाद विश्वविद्यालय से हिन्दी विषय के साथ स्नातकोत्तर की उपाधि प्राप्त की।
१३११ ईसा पूर्व

१३११ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३११ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ऑटो एक्सपो

ऑटो एक्सपो (वाहन प्रदर्शनी) भारत की राजधानी दिल्ली में हर दो साल में आयोजित होने वाला एक व्यापार मेला हैं। इसका आयोजन नई दिल्ली के प्रगति मैदान में होंता है। शंघाई मोटर शो के बाद यह एशिया का दूसरा सबसे बड़ा वाहन व्यापार मेला है। मेले का आयोजन ऑटोमोटिव कम्पोनेण्ट मैन्युफैक्चरर्स एसोसिएशन (एक्मा), भारतीय ऑटोमोबाइल निर्माता संघ (सियाम) और कॉन्फेडरेशन ऑफ़ इंडियन इंडस्ट्रीज (सीआईआई) मिल कर करते हैं।
१९८६ से लेकर अब तक ११ ऑटो एक्सपो भारत की राजधानी में आयोजित किये जा चुके हैं। 
पहली बार १२वाँ ऑटो एक्सपो का आयोजन नई दिल्ली के बजाय राष्ट्रीय राजधानी क्षेत्र के औद्योगिक नगर ग्रेटर नोएडा में किया गया।

नौवाँ ऑटो एक्सपो २००८

भारतीय वाहन उद्योग का सबसे बड़ा आयोजन नौंवाँ ऑटो एक्सपो (वाहन प्रदर्शनी) दिल्ली में हुआ था। भारत दुपहिया वाहनों की खपत में दुनिया का दूसरा सबसे बड़ा बाजार है। १२ हजार वर्गमीटर में ऑटो एक्सपो का आयोजन हुआ था। इस मेले में ऑटोमोबाइल उद्योग से जुड़ी २००० कम्पनियों ने हिस्सा लिया। इसमें ६० प्रतिशत भारतीय और ४० प्रतिशत विदेशी भागीदारी थी। मेला १७ जनवरी २००८ तक चला था। भारत के ऑटोमोबाइल उद्योग की प्रगति के प्रतीक ऑटो एक्सपो के नौवें संस्करण में विभिन्न वर्गों में ३० नये वाहनों को उतारा गया था।

१२वाँ ऑटो एक्सपो २०१४

प्रगति मैदान दिल्ली के बजाय इस बार १२वाँ ऑटो एक्सपो ५ फ़रवरी से ११ फ़रवरी २०१४ तक ग्रेटर नोएडा में आयोजित किया गया। इसमें मारुति सुज़ुकी सिलैरियो, मारुति सुज़ुकी वाईएल7 (ए-विण्ड कॉन्सेप्ट), शेवरले बीट फेसलिफ्ट, मारुति स्विफ्ट फेसलिफ्ट, डैटसन गो, हॉण्डा जाज़ और अबार्थ पुण्टो जैसी अनेक नयी कारों के मॉडल प्रदर्शित किये गये।
इन कारों के अलावा इस ऑटो एक्सपो में दर्शकों को ट्रम्फ मोटरसाइकिल जैसे कई दुपहिया वाहनों के भी कई मॉडल देखने को मिले।. देश-विदेश के वाहनों की यह प्रदर्शनी आम जनता के लिये 7 से 11 फरबरी 2014 तक चली।
ऑटो एक्सपो में टू-व्हीलर्स सेग्मेण्ट में 9 इण्डियन और 3 ग्लोबल मॉडल लॉन्च हुए। इसी प्रकार कार और यूवी सेग्मेंट में 25 इण्डियन और 15 ग्लोबल मॉडल लॉन्च की गयीं। कामर्शियल व्हीकल में भी शानदार तकनीक और डिजाइन का प्रदर्शन करते हुए 9 इण्डियन और 8 ग्लोबल मॉडल लॉन्च किये गये।
जमशेदपुर महिला महाविद्यालय

जमशेदपुर महिला महाविद्यालय (संथाली: ᱡᱟᱢᱥᱮᱫᱽᱯᱩᱨ ᱛᱤᱨᱞᱟᱹ ᱢᱟᱨᱟᱝ ᱵᱤᱨᱫᱟᱹᱜᱟᱲ) जमशेदपुर का एक कालेज है। यह शहर के बिष्टुपुर क्षेत्र में गोपाल मैदान (जिसे पहले रीगल ग्राउंड के नाम से जाना जाता था), के पास स्थित है। यह महाविद्यालय रांची विश्वविद्यालय से संबद्ध है।

प्रमुख विभाग

विज्ञान
खीवनसर

खीवनसर गाव चूरू जिले का हे। यह गाव चूरू से ४५ किमी दुर हे। इस गाँव मे ग्राम पचायत है।
गाँव के बहुत से लोग बाहर रोजगार के लिये चले गये है।
मसाई मारा राष्ट्रीय अभ्यारण्य

यह कीनिया और तंज़ानिया के सीमा पर स्थित है। मारा नदी इसके बीच में होकर बहती है। कीनिया के मसाई मारा राष्ट्रीय अभयारण्य में ज़ेब्रा, हिरण, चिंकारा,हाथी,चीता आदि जानवर पाए जाते हैं। यह जगह अफ्रीकन सफारी के लिये प्रसिध्द है। इस अभयारण्य को शेरों का देश भी कहा जाता है। इस अभयारण्य के 1500 वर्ग किमी क्षेत्र में 500 शेर तक़रीबन 20 झुंडों में रहते हैं। मसाई मारा में बारिश होने पर पूरा अभयारण्य हरियाली से भर जाता है।
वेरा हिंगोरानी

जीवनी

वेरा हिंगोरानी का जन्म २३ दिसंबर, १९२४ को भारत में बुबेक शहर में हुआ था। उन्होंने १९४७ में लेडी हार्डिंग मेडिकल कॉलेज से चिकित्सा में स्नातक की उपाधि प्राप्त की और स्त्री रोग और प्रसूति में मास्टर्स की डिग्री पप्राप्त की। फेर उसके बाद ही उन्होंने ऑल इंडिया इंस्टीट्यूट ऑफ मेडिकल साइंसेज में शामिल हो गई १९५९ में। हिंगोरानी ऑपरेशन आशा चलती है, एक गैर सरकारी संगठन है जो भारत से तपेदिक के उन्मूलन के लिए काम कर रहा है, उनकी प्रबंधन टीम के सदस्य के रूप में शामिल है।
1999 बैंक ऑफ द वेस्ट क्लासिक

महिला एकल

लिंडसे डेवनपोर्ट ने  वीनस विलियम्स को 7–6(1), 6–2 से हराया।
राष्ट्रीय राजमार्ग ७१ (भारत)

मार्ग

राष्ट्रीय राजमार्ग ७१ के मुछ मुख्य गंतव्य इस प्रकार हैं: मदनपल्ली, चिंतपर्थी, कलिकिरी, पीलेरु, तिरुपति, रेणिगुंटा, येरपेडु, नायुडुपेटा।
जेन्स स्टोल्टेनबर्ग

पूर्व जीवन

जेन्स स्टोल्टेनबर्ग का जन्म नॉर्वे के ओस्लो में स्टोल्टेनबर्ग परिवार में १६ मार्च १९५९ को हुआ। उनके पिता थोर्वाल्ड स्टोल्टेनबर्ग लेबर पार्टी से प्रसिद्ध राजनीतिज्ञ थे जो नॉर्वे के राजदूत, रक्षा मंत्री और वित्त मंत्री रहे। उनकी माँ एक पत्रकार थीं जो १९८० के दशक में विभिन्न सरकारों में राज्य-सचिव रहीं। स्टोल्टेनबर्ग १९६० से १९६३ तक तक सर्बिया में रहे क्योंकि उस समय उनके पिता योगस्लोविया में राजदूत थे।

व्यक्तिगत जीवन

स्टोल्टेनबर्ग की पत्नी का नाम इंग्रिड सुलेरूद है जिससे उनके एक पुत्र एवं एक पुत्री हैं।

करियर

१९९० में उन्हें पहली बार प्रधानमंत्री ग्रो हार्लेम के द्वारा स्टेट सेक्रेटरी ऑफ इनवायरमेंट का प्रभार सौंपा गया। १९९३ में वे ओस्लो से संसद सदस्य चुने गए और उन्हे व्यापार व ऊर्जा मंत्री नियुक्त किया गया। १९९६ से १९९७ तक उन्होने देश के वित्त मंत्री का कार्यभार सँभाला।
जेन्स स्टोल्टेनबर्ग ४० साल की उम्र में वर्ष २००० में पहली बार प्रधानमंत्री नियुक्त किए गए थे, किन्तु उसी वर्ष हुये चुनाव में पराजय के साथ वे वर्ष २००५ तक विपक्ष के नेता रहे। उसके पश्चात उन्हें एक बार फिर एक गठबंधन सरकार को नेत्रत्व देने हेतु प्रधान मंत्री का उत्तरदायित्व सौंपा गया। वे इस पद पर अक्टूबर २०१३ तक रहे। उल्लेखनीय है, कि सितंबर २०१३ में हुए नार्वे के आम चुनाव में कंजरवेटिव पार्टी की जीत हुई और लेबर पार्टी की पराजय। इसप्रकार लेबर पार्टी की हार से देश में आठ वर्षो के सेंटर लेफ्ट शासन का अंत हो गया। करीब तीन चैथाई वोटों की गिनती के बाद कंजरवेटिव पार्टी की अगुवाई वाले चार पार्टियों के सेंटर राइट गुट ने संसद की 169 सीटों में से 96 पर जीत दर्ज की जबकि स्टोल्टेनबर्ग के तीन दलों के गठबंधन सेंटर लेफ्ट को 72 सीटें ही मिलीं। 
वे वर्तमान में नार्वे की लेबर पार्टी के नेता के रूप में पार्टी के संसदीय दल के प्रमुख हैं।

नाटो महासचिव

२८ मार्च २०१४ को नाटो ने स्टोल्टेनबर्ग को ऐन्डर्स फोग़ रासमुसन का उत्तराधिकारी घोषित किया। वो १ अक्टूबर २०१४ से नाटो के महासचिव होंगे।
अरुणकुमार शर्मा

एक हिन्दी साहित्यकार।
सातक्षीरा सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

सातक्षीरा सदर उपजिला बांग्लादेश के दक्षिण-पश्चिमी भाग में, खुलना विभाग के सातक्षीरा जिले में स्थित है।
सुहाग (1994 फ़िल्म)

संक्षेप

कहानी अजय (अजय देवगन) और राज (अक्षय कुमार) के बारे में है जो एक ही कॉलेज में पढ़ रहे सबसे अच्छे दोस्त हैं। मधु (नगमा) और पूजा (करिश्मा कपूर) उनकी संबंधित गर्लफ्रेंड्स हैं। राज एक अमीर परिवार से है। वह अपने चाचा के साथ रहता है क्योंकि उसके पिता (दलीप ताहिल) दूसरे शहर में रहते हैं। अजय शर्मा अपनी विधवा मां आशा (अरुणा ईरानी) के साथ बॉम्बे में रहता है। राज अजय की मां को अपनी मां के रूप में मानता है और वे भाई की भाँति रिश्ते में रहते हैं। कॉलेज से स्नातक होने के बाद, राज के मामा ने अजय से अपना जन्म प्रमाण पत्र लाने के लिए कहा ताकि वह अपना पासपोर्ट बना सके और कनाडा में अपने लिए काम ढूंढ सके। अजय अपना जन्म प्रमाण पत्र की तलाश में घर जाता है। उसे पता लगता है कि उसका असली नाम अजय मल्होत्रा और उसके पिता डॉ रवि मल्होत्रा (रोमेश शर्मा) अभी भी जिंदा हैं। उन्हें मरीज के अंगों को चुरा लेने के लिए जेल में जीवन भर की सजा गी गई है। अजय को पता लगता है कि उसके पिता को अस्पताल के मालिक राय बहादुर (सुरेश ओबेरॉय) द्वारा फँसाया गया था। सच्चाई की खोज करने पर, राज और अजय राय बहादुर से लड़ने और अपने पिता को छुड़ाने के लिए जाते हैं। उनकी जाँच के दौरान यह पता चला कि राज के पिता जिनका नाम डॉ सिन्हा (दलीप ताहिल) है, राय बहादुर के अस्पताल का एक प्रमुख सदस्य भी है और अजय के पिता को फँसाने में शामिल था। इससे पहले कि वह अदालत जा सके, राय बाहदुर ने राज के पिता की हत्या कर दी। तब राज और अजय मुकदमे की तारीख पर अदालत में डॉ. सिन्हा की लाश लाए। वे एक भ्रम पैदा करते हैं कि डॉ सिन्हा अभी भी जीवित हैं और इसके द्वारा उन्होंने राय बहादुर पर उँगली से इशारा किया। गुस्से में राय बहादुर उसे अदालत में गोली मारने की कोशिश करता है। तब अजय और राज ने उसे इमारत से फेंक दिया जिसमें वह मर गया।